జ్యోతిర్మయి సిక్దార్

జ్యోతిర్మయి సిక్దర్ (జననం 11 డిసెంబర్ 1969) భారతదేశానికి చెందిన మాజీ క్రీడాకారిణి, రాజకీయ నాయకురాలు. ఆమె ఖేల్ రత్న అవార్డు పొందిన మొదటి మహిళా అథ్లెట్.

ఆమె మిడిల్-డిస్టెన్స్ రన్నర్, 1995 ఆసియా అథ్లెటిక్స్ ఛాంపియన్‌షిప్‌లో 800 మీటర్లను గెలుచుకుంది. ఆమె 1998 ఆసియా అథ్లెటిక్స్ ఛాంపియన్‌షిప్‌లో 800 మీ, 1500 మీటర్ల ఈవెంట్లలో కాంస్య పతకాన్ని & 1998లో బ్యాంకాక్‌లో జరిగిన ఆసియా క్రీడలలో రెండు ఈవెంట్లలో బంగారు పతకాన్ని గెలుచుకుంది. ఆమె 1995లో అర్జున అవార్డు, 1998–1999 సంవత్సరానికి మేజర్ ధ్యాన్ చంద్ ఖేల్ రత్న అవార్డును, 2003లో పద్మశ్రీ అందుకుంది. 
రాజకీయ జీవితం
జ్యోతిర్మయి సిక్దర్ భారత కమ్యూనిస్ట్ పార్టీ (మార్క్సిస్ట్) పార్టీ ద్వారా రాజకీయాల్లోకి వచ్చి 2004లో జరిగిన లోక్‌సభ ఎన్నికలలో కృష్ణానగర్ లోక్‌సభ నియోజకవర్గం నుండి సిపిఐ (ఎం) అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి
సత్య బ్రత ముఖర్జీపై 20387 ఓట్ల మెజారిటీతో గెలిచి లోక్‌సభ సభ్యురాలిగా ఎన్నికైంది. ఆమె 2009 లోక్‌సభ ఎన్నికలలో సిపిఐ (ఎం) అభ్యర్థిగా పోటీ చేసి తన సమీప ప్రత్యర్థి తృణమూల్ కాంగ్రెస్‌ అభ్యర్థి తపస్ పాల్ చేతిలో 77,386 ఓట్ల తేడాతో ఓడిపోయింది.   

జ్యోతిర్మయి సిక్దర్ 2020 జూన్ 09న సీపీఐ(ఎం) పార్టీని వీడి కోల్‌కతాలో బిజెపి రాష్ట్ర అధ్యక్షుడు దిలీప్ ఘోష్ సమక్షంలో భారతీయ జనతా పార్టీలో చేరింది.
మూలాలు 	   

వర్గం:14వ లోక్‌సభ సభ్యులు
వర్గం:పశ్చిమ బెంగాల్ వ్యక్తులు
వర్గం:పశ్చిమ బెంగాల్ రాజకీయ నాయకులు
వర్గం:పశ్చిమ బెంగాల్ నుండి ఎన్నికైన లోక్‌సభ సభ్యులు